তিনি জানান, মালয়েশিয়ায় বসবাসরত বাংলাদেশিদের চাকরি নিয়মিতকরণ ও চাকরির মেয়াদ বৃদ্ধিসহ বিভিন্ন সমস্যা সমাধানের জন্য প্রচণ্ড চাপে রয়েছে বাংলাদেশ দূতাবাস। দ্রুততম সময়ে সেখানে কর্মসংস্থান বৃদ্ধি করা হবে। রোহিঙ্গা প্রসঙ্গে শাহরিয়ার জানান, মিয়ানমারের সঙ্গে দ্বিপাক্ষিক সম্পর্ক অব্যাহত রাখছে বাংলাদেশ। একইসঙ্গে সংকট সমাধানে আন্তর্জাতিক চাপ অব্যাহত রাখার জন্যও কাজ করছে সরকার।